آمریکا پرزیدنتی دونالد ترامپ، اؤلکه‌سی ایله ایران آراسیندا ائدیلن زیندانی دگیشیمی ایله باغلی اولا‌راق،  خاریجده سهو یئره زیندانی اولونموش بوتون وطنداش‌لاریمیزی ائوه گتیرمک اوچون چوخ ایشه داوام ائدجگیک.  دئدی.
دونالد ترامپ، ائتدیگی یازی‌لی آچیقلامادا، 2016دا بری ایراندا زیندانیدا اولان پرینستون اونیورسیته‌سی شاگیردی ژائو وانگ‌ین ائوینه دؤنه‌جگینی ایفاده ائتدی.
ترامپ، ژائو وانگ‌ین سربست بوراخیلماسیندا واسطه‌سی اولان سوئیس‌ه تشککور ائده‌رک،
"آمریکانین ان بؤیوک اؤنجه‌لیگی وطنداش‌لاری‌نین امنیتی و ریفاهیدیر. اسیر توتولان آمریکا‌لی‌لاری سربست بوراخماق حکومتیم اوچون حیاتی بیر اهمیته مالیک‌دیر و یورد خاریجینده سهو یئره زیندانی اولونموش بوتون وطنداش‌لاریمیزی ائوه گتیرمک اوچون چوخ ایشه داوام ائدجییک.  ایفاده‌لرینی ایستیفاده ائتدی.
آمریکا خاریجی ایشلر ناظیری مایک پومپئو ایسه ائتدیگی یازی آچیقلامادا، ایران‌دا و دونیا ایچینده توتولان هر آمریکالینی سئودیک‌لرینه قاووشدورانا قدر چالیشا‌جاق‌لارینی ایفاده ائتدی.
پومپئو، ژائو وانگ‌ین قایتاریلماسینا کؤمک اولدوغو اوچون سوئیس‌ه حکومتینه تشککور ائده‌رک،
تهران‌ین دا بو موضوعدا مثبت اولماسین‌دان اؤتری ممنونیتینی دیله گتیردی.
ایران خاریجی ایشلر ناظیری محمد جواد ظریف، توئیتر حسابین‌دان پایلاشدیغی مساژیندا، تحریم‌لری پوزدوغو سببیله بیر ایلدن چوخ بیر مدت آمریکادا زیندانی اولان ایران‌لی علم اینسانی مسعود سولیمانی‌نین سربست بوراخیلدیغینی ائشیتدیرمیشدی.
ظریف، سولیمانی‌نین سربست بوراخیلماسی ایله 2016دا جاسوسلوق اتهامی ایران‌دا زیندانی اولونان چین اصیل‌لی آمریکا وطنداشی ژائو وانگ‌ین دا قیسا مدت ایچری‌سینده اؤلکه‌سینه دؤنه‌جگینی ایفاده ائتمیشدی.
